CELEX: 22016D1797
Language: lv
Date: 2016-09-15 00:00:00
Title: Ar Eiropas Savienības un Indonēzijas Republikas Brīvprātīgo partnerattiecību nolīgumu izveidotās Apvienotās īstenošanas komitejas Lēmums Nr. 1/2016 (2016. gada 15. septembris) par meža tiesību aktu ieviešanas, pārvaldības un tirdzniecības (FLEGT) licencēšanas sistēmas sākuma datumu [2016/1797]

11.10.2016   
            
            
               LV
            
            
               Eiropas Savienības Oficiālais Vēstnesis
            
            
               L 274/62
            
         Ar Eiropas Savienības un Indonēzijas Republikas Brīvprātīgo partnerattiecību nolīgumu izveidotās Apvienotās īstenošanas komitejas Lēmums Nr. 1/2016
   (2016. gada 15. septembris)
   par meža tiesību aktu ieviešanas, pārvaldības un tirdzniecības (FLEGT) licencēšanas sistēmas sākuma datumu [2016/1797]
   APVIENOTĀ ĪSTENOŠANAS KOMITEJA,
   ņemot vērā Eiropas Savienības un Indonēzijas Republikas Brīvprātīgo partnerattiecību nolīgumu (turpmāk “nolīgums”), kas pēc tam, kad puses to bija ratificējušas, stājās spēkā 2014. gada 1. maijā,
   tā kā:
   
               (1)
            
            
               Nolīguma 14. panta 5. punkta e) apakšpunktā paredzēts, ka Apvienotā īstenošanas komiteja (AĪK) vienojas par datumu, kurā pēc tam, kad, pamatojoties uz VIII pielikuma kritērijiem, būs izvērtēta Indonēzijas kokmateriālu likumīguma nodrošināšanas sistēmas (TLAS) darbība, sāks darboties FLEGT licencēšanas sistēma.
            
         
               (2)
            
            
               Kopīgā neatkarīgā Indonēzijas TLAS novērtējumā secināts, ka Indonēzijas TLAS ir stabila sistēma un ka šī sistēma atbilst darbības novērtēšanas kritērijiem, kuri noteikti nolīguma VIII pielikumā.
            
         
               (3)
            
            
               Abas puses ir pabeigušas to attiecīgās iekšējās procedūras un ar AĪK starpniecību ir paziņojušas viena otrai par savu gatavību sākt piemērot FLEGT licencēšanas sistēmu.
            
         
               (4)
            
            
               AĪK turpinās uzraudzīt nolīguma īstenošanu, un puses ir noteikušas kopīgas darbības, kam jāpiešķir prioritāte 2017. gadā, lai nodrošinātu efektīvu nolīguma īstenošanu,
            
         IR NOLĒMUSI ŠĀDI.
   1. pants
   
      FLEGT licencēšanas sistēma sāk darboties 2016. gada 15. novembrī.
   2. pants
   Šo lēmumu sagatavo divos eksemplāros angļu, bulgāru, čehu, dāņu, franču, grieķu, igauņu, itāļu, latviešu, lietuviešu, maltiešu, nīderlandiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un indonēziešu valodā, un ikviens no šiem tekstiem ir autentisks. Atšķirīgas šā nolīguma interpretācijas gadījumā noteicošais ir teksts angļu valodā.
   3. pants
   Šis lēmums stājas spēkā 2016. gada 15. novembrī.
   
      Jogjakartā, Indonēzijā, 2016. gada 15. septembrī
      
         
            Indonēzijas Republikas vārdā –
         
         
            Indonēzijas Vides un mežsaimniecības ministrijas ilgtspējīgas mežu apsaimniekošanas ģenerāldirektors
         
         IB Putera PARTHAMA, PhD.
      
      
         
            Eiropas Savienības vārdā –
         
         
            misijas vadītāja vietnieks
         
         
            ES delegācijā Indonēzijā un Brunejā
         
         Charles-Michel GEURTS